Diari Oficial de la Generalitat Valenciana


Sumari del DOGV 2233, del 23-03-1994 (1994/830950)

ACORD de 7 de març de 1994, del Govern Valencià, pel qual es declara la urgent ocupació dels bens i drets subjectes a expedient d'expropiació forçosa de l'Ajuntament de Benicàssim.
------------------------------------------------------------------------------------------------------------------------------------------------------------------------------------

### Dades del document

Número de DOGV
:   2233

Data del DOGV
:   23-03-1994

Secció del DOGV
:   ALTRES DISPOSICIONS

Número del document
:   1994/830950


Data del document
:   07-03-1994

Organisme emissor
:   Conselleria d'Administració Pública

Tipus de document
:   Acord

ACORD de 7 de març de 1994, del Govern Valencià, pel qual es declara la urgent ocupació dels béns i drets subjectes a expedient d'expropiació forçosa de l'Ajuntament de Benicàssim. [94/1801]  
El Govern Valencià, en la reunió del dia 7 de març de 1994, adoptà l'acord següent:  
L'Ajuntament de Benicàssim, després que la Direcció General d'Obres Públiques, de la Conselleria d'Obres Públiques, Urbanisme i Transports, aprovés el projecte d'obres i el compliment de la resta dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del projecte d'ampliació de l'estació depuradora d'aigües residuals de Benicàssim.  
Aquesta declaració d'urgent ocupació es justifica en els següents motius:  
- La sobresaturació de l'actual depuradora, fet que comporta un abocament d'aigües residuals en el medi marí mitjançant emissari sense tractament adequat, cosa que incideix negativament en la qualitat de les aigües, i encara més en un municipi turístic.  
- La disminució dels impactes ambientals provocats per l'actual depuradora en ser un sistema infradimensionat per a la necessitat actual.  
Sotmès l'expedient a informació pública i efectuades les notificacions individualitzades de l'acord de necessitat d'ocupació, el Sr. Miguel Tomás Tirado Juan va presentar al.legacions i recurs de reposició, que van desestimats en sessions plenàries municipals de dates 22 d'octubre i 24 de desembre de 1993, respectivament.  
El tràmit del procediment s'ha fet d'acord amb la Llei d'Expropiació Forçosa i el seu Reglament.  
Per tot això, fent ús de les facultats conferides pel Reial Decret 3318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 de la Llei de la Generalitat Valenciana 5/1983, de 30 de desembre, i a proposta del conseller d'Administració Pública, el Govern Valencià  
ACORDA  
Declarar la urgent ocupació dels béns i drets subjectes a l'expedient d'expropiació forçosa, instruït per l'Ajuntament de Benicàssim, per a l'execució del projecte d'ampliació de l'estació depuradora d'aigües residuals de Benicàssim.  
Llista de béns afectats  
Parcel·la núm. 1  
Titular: Sr. Miguel Tomás Tirado Juan.  
Domicili: Alcalde Tarrega, núm. 39, de Castelló. Càmping Montemar, camí del Sigalero, s/n, Benicàssim.  
Dades d'inscripció registral: tom 17, llibre 2, foli 211, finca 196, inscripció 3ª.  
Límits (segons Registre): nord, vídua del Sr. Félix Felip; sud, Sr. Domingo Bayer; est, Sr. Joaquín Cosin; i oest, finca donada al Sr. Juan Tirado Juan.  
Extensió total de la finca (m2): 9136 (segons Registre).  
Càrregues: no se'n coneixen.  
Edificacions en la porció que s'ha d'expropiar: no cap.  
Plantacions en la porció que s'ha d'expropiar: no cap.  
Superfície que s'ha d'expropiar (m2): 3.216,85.  
Naturalesa de la porció que s'ha d'expropiar: sòl urbanitzable no programat.  
Denominació cadastral: polígon 7, parcel·la 257.  
Límits actuals de la porció que s'ha de expropiar: nord, Sr. Juan Miguel Tirado Juan; sud, estació depuradora municipal; est, camí del Sigalero; i oest, Sr. Carlos Delgado Parrondo, barranc del Sigalero al mig.  
Altres circumstàncies: inscripció registral de 6 d'abril de 1968, adquirida per donació de la Sra. Mariana Juan Marco.  
Parcel·la núm. 2  
Titular: Sr. Juan Miguel Tirado Juan.  
Domicili: Alcalde Tarrega, núm. 37, de Castelló.  
Dades d'inscripció registral: tom 17, llibre 2, foli 209, finca 194, inscripció 3ª.  
Límits: nord, Sra. Ana Tirado Juan, barranc del Sigalero al mig; sud, Sr. Miguel Tomás Tirado Juan; est, camí del Sigalero; i oest, Sr. Carlos Delgado Parrondo, barranc del Sigalero al mig.  
Extensió total de la finca (m2): 3.467.  
Edificacions en la porció que s'ha d'expropiar: no cap.  
Plantacions en la porció que s'ha d'expropiar: clementines.  
Superfície que s'ha d'expropiar (m2): 1.270.  
Naturalesa de la porció que s'ha d'expropiar: sòl urbanitzable no programat.  
Denominació cadastral: polígon 7, parcel·la 258.  
Altres circumstàncies: inscripció registral de data 6 d'abril de 1968, adquirida per donació de la Sra. Mariana Juan Marco.  
Aquest acord es publicarà en el Diari Oficial de la Generalitat Valenciana a l'efecte de l'article 56.2 del Reglament d'Expropiació Forçosa, perquè les persones interessades, després de publicada la llista i fins al moment d'estendre'n l'acta prèvia, puguen formular per escrit, davant l'Ajuntament de Benicàssim, al·legacions a l'efecte de corregir les possibles errades que s'hagen produït en enunciar els béns afectats per la urgent ocupació.  
Contra aquest acord, que posa fi a la via administrativa, és procedent interposar, després de la comunicació preceptiva al Govern Valencià, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir del dia de la publicació d'aquest acord en el Diari Oficial de la Generalitat Valenciana, de conformitat amb el que estableixen els articles 48, 109.c) i 110.3 de la Llei 30 /1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals desena i onzena de l'esmentada Llei 30/1992), sense perjudici que les persones interessades exercesquen qualsevol altre recurs que consideren oportú.  
València, 7 de març de 1994  
El conseller secretari del Govern Valencià,  
LUIS BERENGUER FUSTER